
DR 30.10.2019 113 

 
Ini adalah undang-undang yang mesti dipatuhi oleh pihak majikan sepertimana 

dikehendaki di bawah seksyen 60(n), Akta Kerja 1955. Sekiranya pemberhentian yang dibuat 
oleh majikan tidak melibatkan pemberhentian sepenuhnya, majikan akan dinasihatkan 
supaya mengamalkan konsep Last In, First Out (LIFO), Yang Berhormat Kapar pakar. Ini bagi 
memastikan pekerja-pekerja yang telah lama berkhidmat dengan majikan tersebut dapat 
dikekalkan. Ya, Yang Berhormat. 

Datuk Seri Haji Ahmad bin Haji Maslan [Pontian]: Ini mengenai Sistem Insurans 
Pekerjaan yang telah disebut tadi. Ia adalah di bawah Akta Sistem Insurans Pekerjaan 2017 
yang di bentang di Dewan ini ketika era Barisan Nasional, Akta 800 Yang Berhormat Jelutong 
kerana kepekaan Barisan Nasional terhadap pekerja-pekerja yang diberhentikan. Saya ingin 
tanya kepada Yang Berhormat Menteri, berapa yang telah menerima insurans ini?  

Adakah Yang Berhormat Menteri bercadang untuk membuat penambahbaikan, 
contohnya bagaimana tentang penjawat awam, badan berkanun dan sebagainya yang 
mungkin terkeluar daripada akta ini? 

Timbalan Yang di-Pertua [Dato’ Mohd Rashid Hasnon]: Terima kasih Yang 
Berhormat Pontian. Sila. 

■1830 

Tuan M. Kulasegaran: Yang Berhormat, saya sudah pergi angka sebelum ini. Lebih 
12 ribu yang telah mendapat kerja. Akan tetapi mengenai cadangan untuk meluaskan perkara 
ini, mungkin Yang Berhormat boleh mengadakan satu- fixed an appointment. Saya boleh 
bawa department tersebut supaya terus berbincang dengan Yang Berhormat untuk mendapat 
hala tuju yang baharu. Kalau boleh kita boleh bincang tengok apa yang kita boleh buat. I’m 
ready. I’m open.  

Datuk Seri Haji Ahmad bin Haji Maslan [Pontian]: Esok pukul 1 tengah hari 
boleh? 

Tuan M. Kulasegaran: [Ketawa] Tidak tahu. Okey, I tanya kepada... 

Datuk Seri Haji Ahmad bin Haji Maslan [Pontian]: Saya tunggu dekat depan.  

Tuan M. Kulasegaran: Kalau Yang Berhormat mungkin bawa 10 orang Ahli 
Parlimen supaya kita dapat satu pandangan keseluruhan. Jadi, baik kita... [Ketawa] 

Datuk Seri Haji Ahmad bin Haji Maslan [Pontian]: Jumpa saya dululah. Seorang 
dulu. Esok 1 tengah hari saya tunggu. 

Tuan M. Kulasegaran: Saya akan tanya kepada pegawai tersebut. Peruntukan di 
bawah seksyen 20, Akta Perhubungan Perusahaan 1967 melindungi mana-mana pekerja 
daripada dipecat tanpa sebarang sebab dan alasan yang munasabah. Pekerja berkenaan 
boleh memfailkan representasi rayuan pemulihan kerja di bawah seksyen 20, Akta 177 
kepada Ketua Pengarah Perhubungan Perusahaan untuk dipulihkan semula jawatan asalnya 
dalam tempoh 60 hari daripada tarikh penempatan perkhidmatan ini.  

Berdasarkan kepada laporan penyiasatan tenaga buruh Jabatan Perangkaan 
Malaysia (DOSM), kadar pengangguran pada setakat Ogos 2019 mencatatkan pada kadar 
3.3 peratus daripada 15.7 juta orang guna tenaga negara berbanding kadar pengangguran 
pada tempoh yang sama 3.4 peratus pada Ogos 2019. Statistik mencatatkan seramai 
520,200 orang penganggur berbanding seramai 525 orang pada tempoh yang sama tahun 
sebelum ini. 

Tuan Sanisvara Nethaji Rayer A/L Rajaji [Jelutong]: Yang Berhormat. 

Tuan M. Kulasegaran: Kadar pengangguran... 

Tuan Sanisvara Nethaji Rayer A/L Rajaji [Jelutong]: Berkenaan dengan 
pemecatan ini. Saya ingin tanya tentang nasib yang menimpa pekerja-pekerja daripada 
Utusan Malaysia. Baru-baru ini juga mereka telah datang untuk menyerahkan rayuan secara 
bertulis kepada kami untuk bertanyakan kepada kami apakah langkah-langkah yang akan 
diambil oleh Kerajaan Pakatan Harapan untuk memastikan bahawa nasib mereka terus 
terbela.  

 



Ini adalah undang-undang yang mesti dipatuhi oleh pihak majikan sepertimana. dikehendaki di bawah seksyen 60(n), Akta Kerja 1955. Sekiranya pemberhentian yang dibuat oleh majikan tidak melibatkan pemberhentian sepenuhnya, majikan akan dinasihatkan supaya mengamalkan konsep Last In, First Out (LIFO), Yang Berhormat Kapar pakar. Ini bagi memastikan pekerja-pekerja yang telah lama berkhidmat dengan majikan tersebut dapat dikekalkan. Ya, Yang Berhormat. Datuk Seri Haji Ahmad bin Haji Maslan [Pontian]: Ini mengenai Sistem Insurans Pekerjaan yang telah disebut tadi. Ia adalah di bawah Akta Sistem Insurans Pekerjaan 2017 yang di bentang di Dewan ini ketika era Barisan Nasional, Akta 800 Yang Berhormat Jelutong kerana kepekaan Barisan Nasional terhadap pekerja-pekerja yang diberhentikan. Saya ingin tanya kepada Yang Berhormat Menteri, berapa yang telah menerima insurans ini?. Adakah Yang Berhormat Menteri bercadang untuk membuat penambahbaikan, contohnya bagaimana tentang penjawat awam, badan berkanun dan sebagainya yang mungkin terkeluar daripada akta ini?. Timbalan Yang di-Pertua [Dato' Mohd Rashid Hasnon]: Terima kasih Yang Berhormat Pontian. Sila. #1830. Tuan M. Kulasegaran: Yang Berhormat, saya sudah pergi angka sebelum ini. Lebih 12 ribu yang telah mendapat kerja. Akan tetapi mengenai cadangan untuk meluaskan perkara ini, mungkin Yang Berhormat boleh mengadakan satu- fixed an appointment. Saya boleh bawa department tersebut supaya terus berbincang dengan Yang Berhormat untuk mendapat hala tuju yang baharu. Kalau boleh kita boleh bincang tengok apa yang kita boleh buat. I'm ready. I'm open. Datuk Seri Haji Ahmad bin Haji Maslan [Pontian]: Esok pukul 1 tengah hari boleh?. Tuan M. Kulasegaran: [Ketawa] Tidak tahu. Okey, I tanya kepada... Datuk Seri Haji Ahmad bin Haji Maslan [Pontian]: Saya tunggu dekat depan. Tuan M. Kulasegaran: Kalau Yang Berhormat mungkin bawa 10 orang Ahli Parlimen supaya kita dapat satu pandangan keseluruhan. Jadi, baik kita... [Ketawa]. Datuk Seri Haji Ahmad bin Haji Maslan [Pontian]: Jumpa saya dululah. Seorang dulu. Esok 1 tengah hari saya tunggu. Tuan M. Kulasegaran: Saya akan tanya kepada pegawai tersebut. Peruntukan di bawah seksyen 20, Akta Perhubungan Perusahaan 1967 melindungi mana-mana pekerja daripada dipecat tanpa sebarang sebab dan alasan yang munasabah. Pekerja berkenaan boleh memfailkan representasi rayuan pemulihan kerja di bawah seksyen 20, Akta 177 kepada Ketua Pengarah Perhubungan Perusahaan untuk dipulihkan semula jawatan asalnya dalam tempoh 60 hari daripada tarikh penempatan perkhidmatan ini. Berdasarkan kepada laporan penyiasatan tenaga buruh Jabatan Perangkaan Malaysia (DOSM), kadar pengangguran pada setakat Ogos 2019 mencatatkan pada kadar 3.3 peratus daripada 15.7 juta orang guna tenaga negara berbanding kadar pengangguran pada tempoh yang sama 3.4 peratus pada Ogos 2019. Statistik mencatatkan seramai 520,200 orang penganggur berbanding seramai 525 orang pada tempoh yang sama tahun sebelum ini. Tuan Sanisvara Nethaji Rayer A/L Rajaji [Jelutong]: Yang Berhormat. Tuan M. Kulasegaran: Kadar pengangguran... Tuan Sanisvara Nethaji Rayer A/L Rajaji [Jelutong]: Berkenaan dengan pemecatan ini. Saya ingin tanya tentang nasib yang menimpa pekerja-pekerja daripada Utusan Malaysia. Baru-baru ini juga mereka telah datang untuk menyerahkan rayuan secara bertulis kepada kami untuk bertanyakan kepada kami apakah langkah-langkah yang akan diambil oleh Kerajaan Pakatan Harapan untuk memastikan bahawa nasib mereka terus terbela.